Nyeste Skilderie af Kiøbenhavn, 1818-05-23
Indenlandske Efterretninger. J Kongens Stalde ved Christiansborg Slot findes, som bekjendt, et Spand hvidfødte Heste, der ved høitidelige Leiligheder spændes for Monarkens Vogn, og tildrage sig sædvanligen alle Tilskueres Beundring ved deres sneehvide Farve og deres stolte Gang. - Fra de ældste Tider af have hvide Heste været de meest yndede, og af Folkeherskere og Seirherrer meest søgte; de ere endnu de raskeste og fyrigste, og Kudskene forsikkre, at de kunne kjøre om det saa var lige igjennem Jlden med dem. De bleve spændte for Gudernes Vogne og brugte til Oraklet. Cyrus førte paa sit Tog til Babylon hvide Heste, der betragtedes af Folket som hellige Dyr. Cilicierne, LilleAsiens sydlige Beboer maatte svare Darius Hystaspis 360 hvidfødte Heste i aarlig Skat. Hos Tydskerne vare de, efter Tacitus, hellige, og Stutterierne deraf stode under Præsternes Opsyn. Den Rygens Beboere havde en hvid Hest til deres Afgud Svantevit, og den tjente dem til et Slags Orakel. Blandt Romerne stode de i ikke mindre Anseelse, og selv i Middelalderen satte man en usædvanlig Priis paa dem, som et Tegn paa Kongelig Magt. - Ved Souverainietetens Jndførelse i Danmark lagde man Vind paa at faae herdet hvidfødte Hesteslag. De, der fandtes fra de hedenske Tider, vare udartede og blandede. Blandt de brogede, tigrede og graae Heste faldt vel nu og da en hvidfødt, men egentlige hvide Stutterier manglede. Frederik gjorde sig Umage for i sit Stutterie at frembringe denne skjønne Race, ved en engelsk Graahest, hvidfødte Hingster fra Curland og Würtemberg og en brunbroget Stodhest fra Spanien. Flere ædle Racer stødte her sammen, for at frembringe det hvidfødte Blod. Saaledes som det havde tabt sig ved at beblandes med Heste af andre Lød, saaledes søgte man at bringe det til sin største Reenhed ved at sammenparre de mindst brogede. Frederik den Tredie fik imidlertid intet hvidfødt Stod. Christian den Femte, som ved at skabe Grever og Baroner, erholdt af disse mange skjønne Lehnsheste for det Kgl. Stutterie, blev først sat istand tilat oprette et saadant Stutterie. Han fulgte sin Faders Fremgangsmaade, og lod tillige en hvid født Hest komme fra Oldenborg og Delmenhorst, som han havde arvet. Men alle disse Anstrængelser uagtede kunde dog først Frederik den Fierde 1705 kjøre med et hvidtfødt Livspand. Siden den Tid har det været Kongebud at holde denne Race ublandet. Kun nu og da, naar Arvefeilene ved Parring i nær beslægtede Familier, vare blevne alt for meget forøgede, blev graa Heste af det berømte Præstevangs Stutterie, som indeholder saa meget tyrkisk Blod, brugte til Bedækning for de hvidfødte Hopper. Fra det frederiksborgske Stutterie har denne Race udbredt sig i en Række af 121 Aar, men, som det synes meget langsomt. Foruden det Spand af 8 Heng ster, der nu findes i Kongens Stald, haves der endnu een, nemlig Danseren, Haabet kaldet. Den er 9 Aar gammel. Jblandt 30 Heste, som i denne Tid ventes fra Frederiksborg, er kun een hvidfødt. De hvidfødte Heste, som Churfyrsterne i det nordlige Tydskland underholde til Pomp, nedstamme fra de Danske. Ja, selv den hvid fødte Hingst, som det spanske Hof eier, er af dansk, og bliver Stammefader til en delig Æt i Stutteriet ved Aranjuez. (See mere herom i Prof. C. Viborgs Undersøgelse om Aarsagen til de sjeldne Egenskaber hos hvidfødte Heste, Skan din. Mus. 1ste B. S. 267 til 281.)